
Nr. 2933/04.03.2019
RAPORT DE SPECIALITATE
privind aprobarea derulării proiectului ”SEVA - Stop! Eliminam violenta si agresivitatea”, cod SMIS 127586 şi a cheltuielilor aferente
Direcția de  Asistență Socială a Municipiului Timișoara a depus cererea de finanțare cu titlul "SEVA - Stop! Eliminam violenta si agresivitatea", cod SMIS 127586, în cadrul apelului POCU/AP 4/PI 9.ii/OS 4.4 Reducerea numărului de persoane aparţinând grupurilor vulnerabile prin furnizarea unor servicii sociale/ medicale/ socio-profesionale/ de formare profesională adecvate nevoilor specifice. Conform Ghidului  Solicitantului – Condiții Specifice - Servicii sociale pentru victimele violenței domestice, AP 4/ PI 9.ii/ OS 4.4, solicitanți elgibili pentru proiectele depuse în cadrul acestui apel au putut fi și furnizori de servicii sociale acreditati în condițiile legii, singuri sau în parteneriat cu actori relevanți. Direcția de Asistență Socială a Municipiului Timișoara este furnizor de servicii sociale acreditat conform Certificatului de acreditare seria AF, nr. 003748. Apelul a reprezentat o ocazie de a solicita finanțare din fonduri nerambursabile pentru un tip de servicii sociale care sunt insuficient dezvoltate, în prezent, în municipiul Timișoara, în contextul unei legislații privind prevenirea și combaterea violenței domestice care impune o serie de obligații autorităților publice locale și serviciilor publice de asistență socială. Astfel în anul 2018 a fost modificată Legea nr. 217/2003 pentru prevenirea și combaterea violenței domestice și a fost publicat Ordinul ministrului muncii nr. 2525/2018 privind aprobarea Procedurii pentru intervenția de urgență în cazurile de violență domestică, iar în anul 2019 a fost publicat Ordinul ministrului muncii nr. 28/2019 privind aprobarea standardelor minime de calitate pentru acreditarea serviciilor sociale destinate prevenirii și combaterii violenței domestice. 
Proiectul se va derula pe o perioada de 30 de luni. Obiectivul general al proiectului îl reprezintă reducerea fenomenului violenței domestice și a numărului victimelor acestuia, în Municipiul Timișoara, prin dezvoltarea a doua tipuri de servicii sociale de tip integrat, fara cazare, furnizarea acestor servicii către 200 de victime ale violentei domestice, adulti si copii si către 55 de agresori, cu respectarea conditiei ca atat victimele cat si agresorii sa locuiasca în municipiul Timisoara, precum și depășirea situației de vulnerabilitate pentru minim 141 de persoane ca urmare a sprijinului primit prin proiect, dar și informarea si educarea opiniei publice privind prevenirea si combaterea violentei in familie prin organizarea la nivel local de campanii. 
		Implementarea acestui proiect presupune dezvoltarea și furnizarea următoarelor tipuri de servicii sociale de tip integrat: 
· Un centru de consiliere pentru prevenirea și combaterea violenței domestice, serviciu social integrat, fără cazare, furnizat victimelor violenței domestice (adulți și copii). În cadrul centrului de consiliere pentru prevenirea și combaterea violenței domestice vor beneficia de servicii integrate 200 de persoane, adulți și copii, dintre care minim 126 vor depăși situația de vulnerabilitate.
· Un centru de asistență destinat agresorilor, serviciu social integrat, fără cazare, care va fi furnizat agresorilor. În cadrul centrului de asistență destinat agresorilor vor beneficia de servicii integrate 55 de agresori, dintre care minim 15 vor depăși situația de vulnerabilitate.
		Una dintre componentele esențiale ale proiectului o reprezintă punerea la punct a unei intervenții de urgență în cazurile de violență domestică, la nivel local, prin crearea unei echipe de asistență și sprijin pentru victimele cazurilor de violență domestică.
 		Proiectul se adresează nu numai victimelor violenței domestice (adulți sau copii) și agresorilor, dar și comunității locale propunându-și să crească gradul de conștientizare cu privire la fenomenul violenței domestice, să sensibilizeze opinia publică privind prevenirea și combaterea violenței în familie, dar și să crească responsabilitatea socială și să promoveze inițiative de voluntariat. Acest lucru se va face prin organizarea unor campanii de informare și educare în comunitate.
Prin Scrisoarea de informare privind demararea procesului de contractare nr. 1593/6 ECP/04.03.2019 a Ministerului Fondurilor Europene - OIR POSDRU Regiunea Vest, Direcția de Asistență Socială a Municipiului Timișoara a fost informată că OIR POSDRU Regiunea Vest a decis demararea procesului de contractare pentru cerera de finanțare Cod MySMIS 127586. 
În ceea ce privește bugetul proiectului ”SEVA - Stop! Eliminam violenta si agresivitatea”, cod SMIS 127586, situația este următoarea: 
· Bugetul total eligibil: 1.856.342,06 lei; 
· Asistenta financiara nerambursabila (AFN): 1.819.182,00 lei; 
· Bugetul solicitat UE:  1.577.890,77 lei; 
· Contribuția de la Bugetul de stat: 241.291,23 lei; 
· Contribuție proprie beneficiar: 37.160,06 lei. 
Menționăm că în propunerea de buget a Direcției de Asistență Socială a Municipiului Timișoara, pentru anul 2019, au fost incluse cheltuielile aferente contribuției proprii beneficiar pentru proiectul "SEVA - Stop! Eliminam violenta si agresivitatea”, în cuantum de 37.160,06 lei. Acestea au fost incluse în Titlul X Proiecte cu finanțare din fonduri externe nerambursabile aferente cadrului finanaciar 2014-2020, subpunctul Programe din Fondul Social European (58.02.01 la 58.02.03).     
În conformitate cu prevederile legislației naționale, respectiv Ordonanţa Guvernului nr. 40/2015 privind gestionarea financiară a fondurilor europene pentru perioada de programare 2014-2020, precum şi normele de punere în aplicare, Legea  nr. 215/2001 privind administraţia publică locală, republicată şi modificată, Legea nr. 500/2002, a finanţelor publice, cu modificările şi completările ulterioare, Legea nr. 273/2006 cu privire la finanţele publice locale, cu modificările şi completările ulterioare, se propune: 
· aprobarea derulării proiectului "SEVA - Stop! Eliminam violenta si agresivitatea", cod SMIS 127586;
· aprobarea valorii totale a bugetului propus pentru Direcția de Asistență Socială a Municipiului Timișoara, în sumă de 1.856.342,06 lei pentru implementarea proiectului "SEVA - Stop! Eliminam violenta si agresivitatea", defalcat pe surse de finaţare, după cum urmează:
- Bugetul solicitat UE:  1.577.890,77 lei; 
- Contribuția de la Bugetul de stat: 241.291,23 lei; 
- Contribuție proprie beneficiar, din bugetul local al Municipiului Timișoara: 37.160,06 lei
· aprobarea alocării în bugetul local a sumei de 1.856.342,06 lei ce constituie cheltuieli eligibile, în cadrul proiectului "SEVA - Stop! Eliminam violenta si agresivitatea", precum şi a cheltuielilor neeligibile sau conexe aferente acestui proiect care pot apărea pe parcursul implementării proiectului;
· contribuța din bugetul UE și cofinanțarea națională se vor recupera conform prevederilor OG 40/2015 privind gestionarea financiară a fondurilor europene pentru perioada de programare 2014-2020, precum şi normele de punere în aplicare;
Având în vedere cele expuse în prezentul raport, apreciem că proiectul de hotărâre privind aprobarea derulării proiectului "SEVA - Stop! Eliminam violenta si agresivitatea”, cod SMIS 127586 și a cheltuielilor aferente, îndeplineşte condiţiile pentru a fi supus dezbaterii şi aprobării plenului consiliului local. 

